Дневни ред II (електронске) седнице ННВ допуњује се следећим тачкама:

**Допуна 1.**

Доношење одлуке о усвајању Предлога за проширење броја самофинансирајућих места за упис у прву годину Mастер академских студија социјалног рада у школској 2022/2023. години, у оквиру броја акредитованих места и дозволе за рад

Веће Департмана за социјалну политику и социјални рад доставило је Наставно-научном већу Факултета одлуку Департмана да се Сенату Универзитета у Нишу упути предлог за проширење броја самофинансирајућих места за упис у прву годину Мастер академских студија социјалног рада у школској 2022/2023. години, и то у оквиру броја акредитованих места и дозволе за рад. [link](Prosirenje%20kvote%20MAS%20socijalnog%20rada.pdf)

Студијски програм Мастер академских студија социјланог рада акредитован је за 25 студената.

Потребно је да Наставно-научно веће Факултета донесе одлуку да се Сенату упути захтев да Филозофском факултету у Нишу одобри проширење квоте за упис студената на наведени студијски програм у школској 2022/2023. години, тако што би се квота самофинансирајућих студената повећала **са 14 на 19, односно за још** **5 самофинансирајућих студената.**

**Допуна 2.**

**У оквиру тачке 5. Дневног реда:** Доношење одлукe о прихватању извештаја комисије за оцену научне заснованости предложене теме докторске дисертације, именовању ментора и достављању Универзитету на сагласност, додаје се:

**III** Већe Департмана за педагогију разматрало је и прихватило извештај Комисије за оцену научне заснованости предложене теме докторске дисертације кандидаткиње мср Милице Димитријевић, студенткиње докторских академских студија педагогије, под насловом: *Дидактичке вредности имплементације савремене образовне технологије у настави природних наука*. [link](odluke%20i%20zahtevi%20departmana/D2%20Milica%20Dimitrijevic/Izvestaj%20Milica%20Dimitrijevic.pdf)

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Марије Јовановић, ванредног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу ради давања сагласности.

**Допуна 3.**

**У оквиру тачке 13. Дневног реда:** Доношење одлуке о образовању комисије за избор у звање истраживач - сарадник

**III** На основу члана 85. Закона о науци и истраживањима („Сл. гласник РС“, бр. 49/2019 од 8.7.2019. године) на предлог Већа Департмана за психологију, потребно је да ННВ донесе одлуку о образовању Комисије за избор мср Милоша Стојадиновића, истраживача -приправника у звање истраживач - сарадник, у саставу:

1. Др Гордана Ђигић, ванредни професор Филозофског факултета Универзитета у Нишу, ужа научна област Психологија, председник;
2. Др Јелена Опсеница Костић, ванредни професор Филозофског факултета Универзитета у Нишу, ужа научна област Психологија, члан;
3. Др Милица Тошић Радев, доцент Филозофског факултета Универзитета у Нишу, ужа научна област Психологија, члан.

**Допуна 4.**

Доношење одлуке о давању сагласности за ангажовање наставника са друге високошколске установе за рад на нашем Факултету

На основу члана 81. став 2. Закона о високом образовању*(„Сл. гласник РС”, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закони)* и члана 109. Статута Филозофског факултета, потребно је да ННВ Факултета донесе одлуку о упућивању захтева за давање сагласности за ангажовање наставника за рад на нашем Факултету:

## Др ЉИЉАНЕ Петровић, доцента на Факултету уметности у Нишу, за реализацију испита из предмета: *Италијански језик* 1, 2, 3 и 4 на Филозофском факултету у Нишу, у школској 2022/2023. години. [link](Angazovanje%20nastavnika%20za%20italijanski%20jezik.pdf)

**Допуна 5.**

Департман за психологију доставио је измењени и допуњени предлог за именовање председника и секретара Програмског и Организационог одбора 19. конференције Дани примењене психологије. [link](Imenovanje%20predsednika%20i%20sekretara%20konferencije%20DPP.docx)